09/03/2010 | Administración LocalMunicipal
Noia
Secretaría
Anuncio delegación de competencias

En cumprimento do establecido no artigo 44 do Real decreto 2.568/1986, do 28 de novembro, polo que se aproba o regulamento de organización, funcionamento, e réxime xurídico das entidades locais, faise pública a seguinte Resolución do Alcalde, número 859/2010, do 1 de marzo, de delegación de competencias: Primeiro. Por Resolución deste Alcalde número 738/2009, do 24 de marzo, posteriormente modificada por Resolución número 1.765/2009, do 23 de xuño, deléganse varias competencias nas e nos concelleiros que forman parte do grupo de goberno, entre elas a dona Yufang Hanza Lavia. Segundo. Ante a imposibilidade de xestionar as competencias delegadas por motivos médicos, revógase a delegación de competencias efectuada en dona Yufang Hanza Lavia por Resolución número 2.044/2009, do 24 de xullo. Terceiro. Na actualidade esta concelleira atópase en condicións de incorporarase aos labores municipais. Primeiro. Considerando o disposto no artigo 23.4. da Lei 7/1985, do 2 de abril, reguladora das bases réximen local (LBRL) e nos artigos 43, 44, 45 e 114 a 118 do Real decreto 2568/1986, de 28 de novembro, polo que se aproba o regulamento de organización, funcionamento e réximen xurídico das entidades locais (ROF), nos que se recolle a posibilidade que o Alcalde delegue con carácter xeral competencias nos membros da Xunta de Goberno Local, Segundo. Considerando as competencias que o artigo 21.1 e 2, da LBRL atribúe ao Alcalde coas limitacións recollidas no parágrafo 3, así como a demais lexislación concordante, Primeiro. Delegar as seguintes competencias na concelleira dona Alicia Pombo Alcalde incluíndo a facultade de resolver mediante actos administrativos que afecten a terceiros e a resolución dos recursos de reposición que contra aqueles actos se poidan interpoñer: 1.1 ÁREA DE PERSOAL E RÉXIME INTERNO, que se concreta, entre outras, nas seguintes atribucións: 1.1.1 As descritas nos apartados g) e h) do artigo 21.1. da LBRL, agás as non delegables.1.2 ÁREA DE MEDIO RURAL que se concreta, entre outras, nas seguintes atribucións: 1.2.1 Xestión, desenvolvemento, solicitudes, e calquera incidencia relacionada co programa europeo Proder II.1.2.2 Desenvolvemento e impulso da concentración parcelaria.1.2.3 Xestión do Centro Comarcal de Noia.1.3 ÁREA DE PESCA E ASUNTOS MARÍTIMOS que se concreta, entre outras, nas seguintes atribucións: 1.3.1 Grupo de acción costeira.1.3.2 Xestión e mellora das zonas portuarias, lonxa de Testal e pantaláns.1.4 ÁREA DE TURISMO, que se concreta, entre outras, nas seguintes atribucións: 1.4.1 Relacións, sinatura de convenios, convocatoria de subvencións para o sector turístico de Noia.1.4.2 Promoción dos recursos turísticos do Concello de Noia.1.5 ÁREA DE DEPORTES, que se concreta, entre outras, nas seguintes atribucións: 1.5.1 Organización e desenvolvementos de actos deportivos.1.5.2 Relacións, sinatura de convenios, convocatoria de subvencións para o sector do deporte de Noia.1.5.3 Promoción do deporte. Segundo. Ordenar a publicación da presente Resolución no Boletín Oficial da Provincia da Coruña e notificala á interesada, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que dictou o acto, no prazo dun mes contado desde o día de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do contencioso-administrativo no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Terceiro. Comunicar o presente acordo aos diferentes servizos municipais e dar conta do presente acordo ó Pleno na seguinte sesión que se convoque. Noia, 1 de marzo de 2010. O Alcalde, Asdo. Rafael García Guerrero.